CELEX: 62015TN0619
Language: bg
Date: 2015-11-06 00:00:00
Title: Дело T-619/15: Жалба, подадена на 6 ноември 2015 г. — Badica и Kardiam/Съвет

25.1.2016   
            
            
               BG
            
            
               Официален вестник на Европейския съюз
            
            
               C 27/68
            
         Жалба, подадена на 6 ноември 2015 г. — Badica и Kardiam/Съвет
   (Дело T-619/15)
   (2016/C 027/86)
   Език на производството: френски
   
      Страни
   
   
      Жалбоподатели: Bureau d’achat de diamant Centrafrique (Badica) (Банги, Централноафриканска република), Kardiam (Антверпен, Белгия) (представители: D. Luff и L. Defalque, avocats)
   
      Ответник: Съвет на Европейския съюз
   
      Искания на жалбоподателите
   
   Жалбоподателите искат от Общия съд:
   
               —
            
            
               Да отмени член 1 от Регламент за изпълнение (ЕС) 2015/1485 на Съвета от 2 септември 2015 година и точка Б 1 от приложението към този регламент в частта, в която добавя жалбоподателите в приложение I към Регламент (ЕС) № 224/2014 на Съвета от 10 март 2014 година относно ограничителни мерки с оглед на положението в Централноафриканската република;
            
         
               —
            
            
               да възложи съдебните разноски в тежест на Съвета.
            
         
      Основания и основни доводи
   
   В подкрепа на жалбата си жалбоподателите излагат три основания.
   
               1.
            
            
               Първото основание, а именно, нарушение на правото на защита, както и на правото на справедлив съдебен процес и на правото на ефективна съдебна защита. Това основание се състои от две части:
               
                           —
                        
                        
                           Първата част, изведена от това, че Съветът не съобщил лично решението за замразяване на средствата на жалбоподателите;
                        
                     
                           —
                        
                        
                           Втората част, изведена от липсата на съобщаване на доказателствата и на преписката, както и от нарушаването на принципа на състезателност и на прозрачност.
                        
                     
         
               2.
            
            
               Второто основание, а именно, грешка в преценката на фактите що се отнася до дейността на жалбоподателите, довела го грешка при прилагане на правото.
            
         
               3.
            
            
               Третото основание, а именно, нарушения в извършената от Съвета проверка.